title: "Henschel-BBC DE 2500"
text: "Di DE 2500 wiar en litj Seerie fan di Lokomotiiv-Industrii, wat di Firma Henschel en BBC \u00fcp jaar ain Kas becht en weeget haa. Di Jest k\u0101m 1971 \u00fct, 1973 waar jit tauen fuarstelt. Di Baan her jen fan di trii dieselelektrisk Lokomotiiwen (BR 202) bit \u00f6n di tachentiger Jaaren \u00f6n Gang. Senerlig wiar aur des Maskiinen, dat ja me Draistroom-Asynchron-Motooren laap k\u00fcr. Des maaki ek fuul Aarber, wan ja iinbecht sen, man ja sen swaar \u00f6nt\u00f6stj\u00fc\u00fcri.\nNii wiar uk, dat em modul\u0101r twesken forskeligi Konfiguratsjoonen \u00fctsjuk k\u00fcr. Sa k\u00fcr em di Lok me 4 of 6 Aksen fo, wan di Akslast ek sa hoog wiis maast, waar di \u00fcp soks Aksen fordiilet.\n\nDi Noom k\u0101m \"DE\" \u00fcs dieselelektrisk en di Maskiinenkraft \u00fcs PS. Ali trii Loks sen bih\u00f6len blefen.\n\nDE 2500 \u00f6n Gang\n\nDi trii Maskiinen waar \u00f6n di 1970er Jaaren fuul fan di D\u00fctsk Bundsbaan k\u00f6\u00f6rt en proofet. Ja wiar fan dit Bidreftswerk \u00f6n Mannheim uk \u00fcs Plaanloks iinseet. Di Biteekning wiar Bechningsreeg 202, en di Bidreftsnumern wiar:\n\n 202 002-2 (Wit, leeterhen fuar di Ne\u0111erl\u00f6nsk Sp\u00f6\u00f6rwaien g\u00fc\u00fcl)\n 202 003-0 (Ruar-Orange)\n 202 004-8 (Bl\u00f6)\n\nAurdat di Loks \u00fc\u0111er Kl\u00f6\u00f6ren her \u00fcs di Baan t\u00f6 des Tir her, fing ja \u00dckernoomen. Sa jeet Numer 202-2 uk \"Wei\u00dfer Riese\" (sa jeet t\u00f6 des Tir uk en Tauipolver), leeter bi di Ne\u0111erl\u00f6ns Baan \"Kanar\" (\"Kan\u0101rienf\u00fcgell\"). Numer 203-0 waar di \"Ruar Aus\" (D\u00fctsk: \"Roter Ochse\") en Numer 204-8 waar \"Blauer Bock\" sa jeet en TV-Skau fan Heinz Schenck, ek sa aaft uk \"Bl\u00f6 Engel\".\n\nT\u00f6 Proof \u00f6n di Ne\u0111erl\u00f6nen\nLokomotiiwi 202 002-2 waar \u00f6n di Meren fan di 1970er Jaaren t\u00f6 en E-Lok ombecht. Achtern k\u0101m en Stj\u00fc\u00fcriwain \u00f6nhinget, diar en me Stroomofnemer (15 kV Likstroom, DC) \u00fcp Taak her. Di Lok waar lerig maaket, en fuar Dieselmaskiin en Gener\u0101tor k\u0101m diar Ballastwechten iin. Di Elektrotechnik k\u0101m jest iin \u00f6n en Waggon, wat achter\u00f6n l\u00f6p. Leeter waar di Lok g\u00fc\u00fcl lakiaret, di Technik waar iin \u00f6n di Lok becht en \u00fcs \"1600P\" fan di Nederlandse Spoorwegen (NS) t\u00f6 Proof k\u00f6\u00f6rt. Diarfuar her j\u00fc bluat \u00f6n jen Draistaal en K\u00f6\u00f6rmootor (Aksformel (1A1) 3\u2019). Wan em des Lok koopet her, da her em diar leenger ee\u0111er teef maast, en diarom waar fan Frankrik en Lok ee\u0111er di Reihe BB\u00a07200 \u00fcs Spoorwegen-Serie 1600/1800 koopet.\n\nT\u00f6 Proof \u00f6n Deenemark\nDi Deensk Staatenbaan (DSB), naam Lok Numer 202 004 t\u00f6 Proof en wiar sa fiir uk bliir. Leeterhen waar di DSB ME bistelt, diar swaarer en starker wiar (115 Tenen, 2.427 kW), man di Konstruktsjoon k\u0101m likert fan di DE 2500-Proototypen. Fan di ME heer Henschel-BBC 37 Maskiinen becht.\nUk naa Nuurweegen ging Loks. Di NSB Di4 wiar fan benen binai lik me di DSB ME. Fan di Di4 heer Henschel-BBC 5 Stek becht.\n\nWan di DB di BR 202 t\u00f6beekd\u00f6nen her, waar t\u00f6mendst jen diarfan t\u00f6 en Privaatbaan forh\u00fc\u00fcrt.\n\nUm-An-Draistaalern\n\nDi ruar Lok (202 003) fing t\u00f6 Bigening fan di 1980er Jaaaren Draistaalen fuar muar Gauhair \u00f6nbecht. Senerlig wiar diar\u00f6n, dat em dit Wecht fan di \u00d6ndreft (Antriebsmasse > \"An\"), dit meent di K\u00f6\u00f6rmotooren, jens \u00f6n di Raamen fan di Lok fastmaaki k\u00fcr en da uk \u00f6n di Raamen fan di Draistaal (Umkoppeln > \"Um\").\nUm-An jit da umkoppelbare Antriebsmasse. Hat es jaa en Forskel, we\u0111er dit fii\u0111er boowen of \u00f6nern fastmaaket es en we\u0111er dit fe\u0111ert of dempet es of ek.\nSa k\u00fcr em \u00fctfinj, hur'ling des Forskel t\u00f6 morkin es, wan em me 250 km/h \u00f6nerwai es. Des Gauhair k\u00fcr 202 003 s\u00f6ner Swaarhairen laap. Em her di Aurseeting fan't Gitriibi foranert. Fuar en Tir waar uk en Stroomliinien-N\u00f6\u00f6s \u00fcp jen Sir \u00f6nbecht, hur Winingern fan di BR 103 iinbecht wiar. \u00d6n en Rulen-Proofstant, wat BBC fuar't \u00dctbeeteringswerk M\u00fcnchen-Freimann becht her, k\u0101m di Lok uk \u00fcp 310 km/h.\nDes Maskiin stuunt deling iin \u00f6n dit D\u00fctsk Technikmuseeum \u00f6n Berliin.\n\nWert fan di Prototypen\nDi Wert fan di Technik es rocht hoog t\u00f6 werti. Bit deling sen DE-Loks sa \u00fcs di BR 246 fan Bombardier of di Vectron fan Siemens me Draistroom \u00f6nerwai. Diarfuar waar me di DE 2500 di Gr\u00fcnj lair. Dat dit ek sa iinfach omt\u00f6seet es, wiar bi di NSB Di 6 t\u00f6 keen..\nFuar di Draistroom-E-Lok BR 120, diar \u00fcs Miilenstiin reeknet uur, k\u00fcr dit Weeten fan di DE 2500 masi help.\nMasi Niis, wat em fan di DE 2500 fingen her, sa \u00fcs di Toch- en Sk\u00fc\u00fcvstangen fuar di Draistaalern, k\u00fcr em fuar di jest ICE n\u00fcti, di wakerer k\u00f6\u00f6r skul \u00fcs em dit bit diarhen keent her.\n\nFutnooten\n\n</references>\n\nIirsenbaan\nLokomotiiwi (Diesel)"